ai4bharat/Pralekha huggingface dataset:
પૂર્વોત્તર ક્ષેત્ર વિકાસ મંત્રાલય
મંત્રીમંડળે નોર્થ ઇસ્ટર્ન રિજનલ એગ્રિકલ્ચરલ માર્કેટિંગ કોર્પોરેશન લિમિટેડને ફરી સક્રિય કરવાની મંજૂરી આપી
રૂ. 77.45 કરોડનું પુનરોદ્ધાર પેકેજ મંજૂર કર્યું 
આ પગલાંથી પૂર્વોત્તર ભારતના ખેડૂતોને તેમના ઉત્પાદનો પર લાભદાયક કિંમત મેળવવામાં મદદ મળશે
આશરે 33,000 વ્યક્તિઓને પ્રત્યક્ષ અને પરોક્ષ એમ બંને રીતે રોજગારી મળશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત આર્થિક બાબતો પરની મંત્રીમંડળીય સમિતિ એ પૂર્વોત્તર પ્રાંત વિકાસ મંત્રાલય ના વહીવટી નિયંત્રણ હેઠળ કાર્યરત કેન્દ્ર સરકારનું સાહસ નોર્થ ઇસ્ટર્ન રિજનલ એગ્રિકલ્ચરલ માર્કેટિંગ કોર્પોરેશન લિમિટેડ ને ફરી સક્રિય કરવા રૂ. 77.45 કરોડનાં પુનરોદ્ધાર પેકેજ ને મંજૂરી આપી હતી.
ફાયદાઃ
પુનરોદ્ધાર પેકેજના અમલ સાથે એનઇઆરના ખેડૂતોને તેમના ઉત્પાદનો માટે લાભદાયક કિંમત સુનિશ્ચિત થશે.
આ પેકેજ એનઇઆરએએમએસીને વિવિધ નવીન યોજનાઓ અમલ કરવામાં મદદ કરશે, જેમ કે કૃષિની શ્રેષ્ઠ સુવિધાઓ પ્રદાન કરવી, સમુદાયોમાં ખેડૂતોને તાલીમ આપવી, ઓર્ગેનિક બિયારણો અને ખાતરો આપવા, કાર્યક્રમોમાં ભાગીદારી દ્વારા દુનિયાના બજારમાં પૂર્વોત્તરના ખેડૂતોના ઉત્પાદનોને પ્રોત્સાહન આપવા લણણી પછીની સુવિધાઓ પ્રદાન કરવી, જીઆઇ ઉત્પાદનોની નોંધણી વગેરે.
વીઆરએસ અને ખર્ચ ઘટાડવાના અન્ય પગલાંઓને કારણે કોર્પોરેશનની આવક વધશે અને ખર્ચમાં ઘટાડો થશે તથા કોર્પોરેશન સાતત્યપૂર્ણ ધોરણે નફો કરવાનું શરૂ કરશે અને ભારત સરકારની લોન પર એની નિર્ભરતા દૂર થશે.
રોજગારી પેદા કરવાની સંભાવનાઃ
એનઇઆરએએમએસીને ફરી સક્રિય કર્યા પછી કૃષિ ક્ષેત્રમાં, પ્રોજેક્ટ્સ અને ઇવેન્ટ મેનેજમેન્ટ ક્ષેત્ર, લોજિસ્ટિક્સ, સોર્ટિંગ અને ગ્રેડિંગ તથા મૂલ્ય સંવર્ધન, ઉદ્યોગસાહસિકતા અને માર્કેટિંગમાં પ્રત્યક્ષ અને પરોક્ષ એમ બંને રીતે રોજગારીનું સર્જન થશે. એક અપેક્ષા મુજબ, આશરે 33,000 વ્યક્તિઓ માટે રોજગારીનું સર્જન થશે.
લક્ષ્યાંકોઃ
આ પેકેજથી એનઇઆરએએમએસીને વિવિધ નવીન યોજનાઓનો અમલ કરવામાં મદદ મળશે, જેમ કે કૃષિની શ્રેષ્ઠ સુવિધાઓ પ્રદાન કરવી, સમુદાયોમાં ખેડૂતોને તાલીમ આપવી, ઓર્ગેનિક બિયારણો અને ખાતરો આપવા, કાર્યક્રમોમાં ભાગીદારી દ્વારા દુનિયાના બજારમાં પૂર્વોત્તરના ખેડૂતોના ઉત્પાદનોને પ્રોત્સાહન આપવા લણણી પછીની સુવિધાઓ પ્રદાન કરવી, જીઆઇ ઉત્પાદનોની નોંધણી, ખેડૂત ઉત્પાદક મંડળીઓ  અને અન્ય ઉત્પાદકોને પ્રોત્સાહન વગેરે. આ ઉપરાંત વાંસના વાવતેર અને મધમાખી ઉછેર પર ધ્યાન કેન્દ્રીત, ભારત સરકારની પીએમ કિસાન સંપદા યોજના અને આત્મનિર્ભર ભારત અંતર્ગત કૃષિ માળખાગત ભંડોળ, કૃષિ ઉડાન અને કિસાન રેલ જેવી યોજનાઓનો લાભ લેવા ઇ-કોમર્સ મારફતે વેચાણ, ઊંચું મૂલ્ય ધરાવતા ઓર્ગેનિક પાકોમાં સંકળાયેલા ખેડૂતો અને ઉદ્યોગસાહસિકો સાથે જોડાણ, “એનઇ ફ્રેશ” અને “વન”  જેવી પોતાની બ્રાન્ડ્સ અંતર્ગત ફ્રેન્ચાઇઝ વિભાવના હેઠળ રિટેલ આઉટલેટ શરૂ કરવા તથા નાફેડ, ટ્રાઇફેડ મારફતે વેચાણ કરવા જેવી કામગીરી પર પણ વિચારણા ચાલી રહી છે.
આ પેકેજનો અમલ થવાથી કૃષિ ક્ષેત્રમાં, પ્રોજેક્ટ્સ અને ઇવેન્ટ મેનેજમેન્ટ ક્ષેત્ર, લોજિસ્ટિક્સ, સોર્ટિંગ અને ગ્રેડિંગ તથા મૂલ્ય સંવર્ધન, ઉદ્યોગસાહસિકતા અને માર્કેટિંગમાં પ્રત્યક્ષ અને પરોક્ષ એમ બંને રીતે રોજગારીનું સર્જન થશે.
દેશના અન્ય વિસ્તારોમાં અને દેશની બહાર એનઇઆરના ઓર્ગેનિક ઉત્પાદનોનું જીઆઈ ટેગિંગ અને માર્કેટિંગ આ ઉત્પાદનોની નિકાસ વધારશે, જેનાથી પૂર્વોત્તર ભારતના ખેડૂતોની આર્થિક સ્થિતિમાં સુધારો થશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કર્મચારી ભવિષ્ય નિધિ સંગઠન, પ્રાદેશિક કચેરી, અમદાવાદ દ્વારા સતર્કતા જાગરૂકતા અઠવાડિયાની ઉજવણી
અમદાવાદ, 24-10-2018
કર્મચારી ભવિષ્ય નિધિ સંગઠન, પ્રાદેશિક કચેરી, અમદાવાદ 29-10-2018 થી 03-11-2018 સુધી સતર્કતા જાગરૂકતા અઠવાડિયાની ઉજવણી કરી રહેલ છે. શ્રી અજીતકુમાર, પ્રાદેશિક ભવિષ્ય નિધિ કમિશ્નર-1, બધા સહાયક ભવિષ્ય નિધિ કમિશ્નરો તેમજ પ્રાદેશિક કાર્યાલય અમદાવાદના તમામ કર્મચારીઓએ 29-10-2018ના રોજ સવારે 11.00 કલાકે પ્રામાણિકતા પ્રતિજ્ઞા લેશે. અઠવાડિયા દરમિયાન પ્રાદેશિક કચેરી, અમદાવાદમાં ઓનલાઈન પ્રામાણિકતાની પ્રતિજ્ઞા લેવા માટે સદસ્યો / નાગરિકો માટે ખાસ વ્યવસ્થા કરવામાં આવેલ છે.
સતર્કતા જાગરૂકતા અભિયાનના ભાગરૂપે વિવિધ અગ્રણી સ્થાનો પર ભ્રષ્ટાચાર સામે જાહેર જનતામાં જાગૃતિ લાવવા અને વિવિધ કર્મચારી ભવિષ્ય નિધિ યોજના પરના લાભ માટે, અગ્રણી સ્થળોએ જાગરૂકતા અભિયાન ભીતપત્રો તેમજ બેનરો લગાવવામાં આવેલ છે.
J.Khunt/GP
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી 13મી મેના રોજ મધ્ય પ્રદેશ સ્ટાર્ટઅપ કોન્ક્લેવ દરમિયાન મધ્યપ્રદેશ સ્ટાર્ટઅપ પોલિસી લોન્ચ કરશે
પ્રધાનમંત્રી શ્રી નરેન્દ્ર મોદી મધ્યપ્રદેશ સ્ટાર્ટઅપ પોલિસી લોન્ચ કરશે અને 13મી મે, 2022ના રોજ સાંજે 7 વાગ્યે ઈન્દોરમાં આયોજિત મધ્ય પ્રદેશ સ્ટાર્ટઅપ કોન્ક્લેવ દરમિયાન સ્ટાર્ટઅપ સમુદાયને વીડિયો કોન્ફરન્સિંગ દ્વારા સંબોધિત કરશે. તેઓ મધ્યપ્રદેશ સ્ટાર્ટઅપ પોર્ટલ પણ લોન્ચ કરશે, જે સ્ટાર્ટઅપ ઇકોસિસ્ટમને પ્રોત્સાહન આપશે અને મદદ કરશે.
મધ્યપ્રદેશ સ્ટાર્ટઅપ કોન્ક્લેવ સ્ટાર્ટઅપ ઇકોસિસ્ટમના વિવિધ સ્તંભોની ભાગીદારીનું સાક્ષી બનશે જેમાં સરકારી અને ખાનગી ક્ષેત્રના નીતિ નિર્માતાઓ, નવીનતાઓ, ઉદ્યમીઓ, શિક્ષણવિદો, રોકાણકારો, માર્ગદર્શકો અને અન્ય હિસ્સેદારોનો સમાવેશ થાય છે. તે સ્પીડ મેન્ટરિંગ સત્ર સહિત વિવિધ સત્રોનું સાક્ષી બનશે, જ્યાં સ્ટાર્ટઅપ્સ શૈક્ષણિક સંસ્થાઓના નેતાઓ અને સ્ટાર્ટઅપ સ્પેસ સાથે સંવાદ કરશે; સ્ટાર્ટઅપ સત્ર કેવી રીતે શરૂ કરવું, જ્યાં સ્ટાર્ટઅપ્સને નીતિ નિર્માતાઓ દ્વારા માર્ગદર્શન આપવામાં આવશે; ભંડોળ સત્ર, જ્યાં સાહસિકો વિવિધ ભંડોળ પદ્ધતિઓ વિશે શીખશે; પિચિંગ સેશન, જ્યાં સ્ટાર્ટઅપ્સને રોકાણકારો સાથે સહયોગ કરવાની અને ભંડોળ માટે તેમના વિચારો રજૂ કરવાની તક મળશે; અને ઇકોસિસ્ટમ સપોર્ટ સત્ર, જ્યાં સહભાગીઓ બ્રાન્ડ વેલ્યુ વિશે અને રાજ્યમાં સ્ટાર્ટઅપ ઇકોસિસ્ટમને પ્રોત્સાહન આપવા વિશે શીખશે. નવા વલણો અને નવીનતાઓ દર્શાવતો સ્ટાર્ટઅપ એક્સ્પો પણ સ્થળ પર પ્રદર્શિત કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 2 ફેબ્રુઆરી, 2019નાં રોજ પશ્ચિમ બંગાળના દુર્ગાપુરની મુલાકાત લેશે
પ્રધાનમંત્રી શ્રી નરેન્દ્ર મોદી 2 ફેબ્રુઆરી, 2019નાં રોજ પશ્ચિમ બંગાળમાં દુર્ગાપુર જશે. આ દરમિયાન તેઓ 294 કિલોમીટર લાંબા અંડાલ-સેંથિયા-પાકુર-માલદા તથા ખાના-સેથિયા રેલવે સેક્શનનાં વિદ્યુતીકરણનું લોકાર્પણ કરશે. આ સેક્શનનું વિદ્યુતીકરણ ઉત્તર અને પૂર્વોત્તર ભારતમાં કોલસો, પથ્થરનાં ટુકડાઓ અને ભારે વસ્તુઓનું પરિવહન સરળ બનાવશે.
પ્રધાનમંત્રી આ અવસરે હિજલી-નારાયણગઢ સેક્શન પરની ત્રીજી રેલવે લાઇનનું લોકાર્પણ પણ કરશે.
RP
(Visitor Counter : 111
ખાદ્ય પ્રસંસ્કરણ ઉદ્યોગ મંત્રાલય
પ્રધાનમંત્રી કિસાન સંપદા યોજના  હેઠળ 39 મેગા ફૂડ પાર્ક અને 298 એકીકૃત કોલ્ડ ચેઇન પરિયોજનાને મંજૂરી
નવી દિલ્હી, તા. 4 ફેબ્રુઆરી, 2020
ખાદ્ય પ્રસંસ્કરણ ઉદ્યોગ મંત્રાલય  દ્વારા સમગ્ર દેશમાં 39 મેગા ફૂડ પાર્ક અને 298 એકીકૃત કોલ્ડ ચેઇન પરિયોજનાને મંજૂરી આપવામાં આવી છે. દેશમાં મૂલ્ય સાંકળની ઉણપ પૂરી કરવા અને કોલ્ડ ચેઇન ગ્રીડ સ્થાપવા માટે આ મંજૂરી આપવામાં આવી છે.
MoFPI દ્વારા પ્રધાનમંત્રી કિસાન સંપદા યોજના  અંતર્ગત સમગ્ર દેશમાં કોલ્ડ ચેઇન ઇન્ફ્રાસ્ટ્રક્ચર સ્થાપવા પર ધ્યાન કેન્દ્રિત કરવામાં આવી રહ્યું છે જેથી બગડી શકે તેવી ઉપજોનું ઉત્પાદનના વિસ્તારોથી વપરાશના વિસ્તારો સુધી કોઇપણ અવરોધ વગર પરિવહન થઇ શકે. તેની ઘટક યોજનાઓમાં  એકીકૃત કોલ્ડ ચેઇન અને મૂલ્ય વર્ધન ઇન્ફ્રાસ્ટ્રક્ચર,  મેગા ફૂડ પાર્ક,  બેકવર્ડ અને ફોરવર્ડ લિંકેજનું નિર્માણ,  ખાદ્ય પ્રસંસ્કરણ અને સાવચણીની ક્ષમતાઓનું નિર્માણ/ વિસ્તરણ,  એગ્રો પ્રોસેસિંગ ક્લસ્ટર અને  ઓપરેશન ગ્રીન્સ સામેલ છે. આ યોજનાઓનું લક્ષ્ય સમગ્ર દેશમાં કોલ્ડ સ્ટોરેજ/ પ્રાથમિક પ્રસંસ્કરણ/ અને પરિવહન સુવિધાઓ ઉભી કરવા માટે પ્રોત્સાહન આપીને બાગાયતી અને બિન બાગાયતી પાકોમાં ઉપજ લીધા પછી થતા નુકસાને ઓછું કરવાનું છે.
PMKSY હેઠળ મંજૂરી આપવામાં આવેલી કોલ્ડ ચેઇન અને મેગા ફૂડ પાર્ક પરિયોજનાની રાજ્ય/ કેન્દ્ર શાસિત પ્રદેશ અનુસાર યાદી નીચે પ્રમાણે છે:
|
|
ક્રમ
|
|
રાજ્ય / કેન્દ્ર શાસિત પ્રદેશ
|
|
કોલ્ડ ચેઇન પરિયોજના
|
|
મેગા ફૂડ પાર્ક પરિયોજના
|
|
કુલ પરિયોજનાઓ
|
|
1
|
|
આંદામાન અને નિકોબાર ટાપુઓ
|
|
1
|
|
-
|
|
1
|
|
2
|
|
આંધ્રપ્રદેશ
|
|
15
|
|
3
|
|
18
|
|
3
|
|
અરુણાચલ પ્રદેશ
|
|
1
|
|
1
|
|
2
|
|
4
|
|
આસામ
|
|
2
|
|
1
|
|
3
|
|
5
|
|
બિહાર
|
|
5
|
|
1
|
|
6
|
|
6
|
|
છત્તીસગઢ
|
|
3
|
|
1
|
|
4
|
|
7
|
|
ગુજરાત
|
|
19
|
|
2
|
|
21
|
|
8
|
|
હરિયાણા
|
|
12
|
|
2
|
|
14
|
|
9
|
|
હિમાચલ પ્રદેશ
|
|
16
|
|
1
|
|
17
|
|
10
|
|
જમ્મુ અને કાશ્મીર
|
|
7
|
|
1
|
|
8
|
|
11
|
|
કર્ણાટક
|
|
14
|
|
2
|
|
16
|
|
12
|
|
કેરળ
|
|
5
|
|
2
|
|
7
|
|
13
|
|
મધ્યપ્રદેશ
|
|
8
|
|
2
|
|
10
|
|
14
|
|
મહારાષ્ટ્ર
|
|
64
|
|
3
|
|
67
|
|
15
|
|
મણીપુર
|
|
1
|
|
1
|
|
2
|
|
16
|
|
મિઝોરમ
|
|
2
|
|
1
|
|
3
|
|
17
|
|
નાગાલેન્ડ
|
|
1
|
|
1
|
|
2
|
|
18
|
|
ઓડિશા
|
|
5
|
|
2
|
|
7
|
|
19
|
|
પંજાબ
|
|
20
|
|
3
|
|
23
|
|
20
|
|
રાજસ્થાન
|
|
11
|
|
1
|
|
12
|
|
21
|
|
તામિલનાડુ
|
|
18
|
|
-
|
|
18
|
|
22
|
|
તેલંગાણા
|
|
11
|
|
2
|
|
13
|
|
23
|
|
ત્રિપુરા
|
|
-
|
|
1
|
|
1
|
|
24
|
|
ઉત્તરપ્રદેશ
|
|
21
|
|
2
|
|
23
|
|
25
|
|
ઉત્તરાખંડ
|
|
24
|
|
2
|
|
26
|
|
26
|
|
પશ્ચિમ બંગાળ
|
|
12
|
|
1
|
|
13
|
|
|
|
કુલ
|
|
298
|
|
39
|
|
337
ઉપરોક્ત માહિતી ખાદ્ય પ્રસંસ્કરણ ઉદ્યોગ મંત્રાલયના રાજ્ય મંત્રી શ્રી રામેશ્વર તેલીએ લોકસભામાં આપેલા એક જવાબમાં ઉપલબ્ધ કરાવવામાં આવી હતી.
DK/GP/RP
(Visitor Counter : 172
કાપડ મંત્રાલય
કપાસ ખેડૂતોને અપીલ
ભારતીય કપાસ નિગમ લિમિટેડ  એ ન્યૂનતમ ટેકાના ભાવ  હેઠળ કપાસની ખરીદીની કામગીરી હાથ ધરવા માટે ભારત સરકારની કેન્દ્રીય નોડલ એજન્સી છે. આ ન્યૂનતમ ટેકાના ભાવ  યોજના કપાસના ખેડૂતોને તેમના વાજબી સરેરાશ ગુણવત્તા  ગ્રેડના કપાસને કેન્દ્ર સરકાર દ્વારા જાહેર કરાયેલ ન્યૂનતમ ટેકાના  દરો પર વેચવા માટે વૈકલ્પિક માર્કેટિંગ પ્રણાલી પૂરી પાડે છે.
કપાસના ખેડૂતોને બચાવવા અને મહત્તમ પહોંચ મેળવવા માટે, નિગમ એ વર્તમાન કપાસ સીઝન 2022-23માં તમામ 11 કપાસ ઉગાડતા રાજ્યોમાં 400 થી વધુ કપાસ ખરીદ કેન્દ્રો ખોલ્યા છે. ન્યૂનતમ ટેકાના  દરો, CCI નેટવર્ક, નજીકના ખરીદ કેન્દ્ર વગેરેની વિગતો નિગમ ની વેબસાઇટ એટલે કે "cotcorp.org.in" પર ઉપલબ્ધ છે અથવા ખેડૂતો વધુ માહિતી માટે મોબાઇલ એપ્લિકેશન "કોટ-એલી" ડાઉનલોડ કરી શકે છે.
હાલમાં, કપાસના ભાવ ન્યૂનતમ ટેકાના ભાવ  થી ઉપર પ્રવર્તે છે એટલે ખેડૂતોને કોઈ પણ પ્રકાર ના દબાણ માં આવ્યા વગર ન્યૂનતમ ટેકાના ભાવ  થી નીચે કપાસનું વેચાણ કરવાની જરૂર નથી. CCI, તમામ કપાસના ખેડૂતોને ખાતરી આપે છે કે તે તમામ કપાસ ઉગાડતા રાજ્યોમાં ન્યૂનતમ ટેકાના ભાવ  પર CCI ને ઓફર કરાયેલ તમામ વાજબી સરેરાશ ગુણવત્તા  ગ્રેડના કપાસની ખરીદી કરશે અને વર્તમાન કપાસની સિઝન 2022-23 માટે ખરીદીની આ સુવિધા 31મી માર્ચ 2023 સુધી ખુલ્લી રહેશે. કોઈપણ સહાયતા માટે ખેડૂતો નિગમ ની નજીકની શાખાનો સંપર્ક કરી શકે છે.
YP/GP/JD
(Visitor Counter : 123
સ્વાસ્થ્ય અને પરિવાર કલ્યાણ મંત્રાલય
છેલ્લા 35 દિવસથી નવા કેસ કરતાં સાજા થયેલા કેસની સંખ્યા વધુ
છેલ્લા 5 અઠવાડિયાથી સક્રિય કેસમાં સતત ઘટાડાનું વલણ યથાવત રહ્યું છે
ભારતની દૈનિક સાજા થયેલા કેસની નવી સંખ્યા એક મહિના કરતા વધુ સમયથી દૈનિક નવા કેસ કરતા વધુ છે.
નવા નોંધાયેલા 50,356 કેસની સામે છેલ્લા 24 કલાકમાં 53,920 સાજા થયેલા કેસની સંખ્યા નોંધાઈ છે. છેલ્લા પાંચ અઠવાડિયાથી આ વલણ જોવા મળી રહ્યું છે. સક્રિય કેસનું ભારણ ઘટાડવા માટે પણ આ મુખ્ય ભૂમિકા ભજવશે જે હાલમાં 5.16 લાખ છે.
છેલ્લા પાંચ અઠવાડિયામાં સરેરાશ દૈનિક નવા કેસમાં સતત ઘટાડો જોવા મળ્યો છે. ઓક્ટોબરના પહેલા અઠવાડિયામાં સરેરાશ દૈનિક નવા કેસ 73,000થી વધુ હતા જે ઘટીને 46,000 કેસ નોંધાયા છે.
ઉપરોક્ત વલણને પરિણામે સતત ઘટાડાના માર્ગ પર અગ્રેસર સક્રિય કેસ આજે 5,16,632 છે. આ આંકડો ભારતના કુલ પોઝિટિવ કેસના માત્ર 6.11% છે.
કુલ સાજા થયેલા કેસની સંખ્યા 78,19,886 છે જેણે રાષ્ટ્રીય સાજા થવાના દરને 92.41% સુધી પહોંચાડ્યો છે. સાજા થયેલા કેસ અને સક્રિય કેસ વચ્ચેનું અંતર હાલમાં 73,03,254 છે.
નવા સાજા થયેલા કેસમાંથી 79% કેસ દસ રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
મહારાષ્ટ્રમાં એક દિવસમાં સાજા થયેલા કેસની મહત્તમ સંખ્યા નોંધાવવાનું યથાવત છે. 11,060 સાજા થયેલા દર્દીઓની સંખ્યાના પરિણામે સમગ્ર રાજ્યની સાજા થયેલા કેસની સંખ્યા 15,62,342 થઈ ગઈ છે.
રાષ્ટ્રીય વલણને ધ્યાનમાં રાખીને 18 રાજ્યો / કેન્દ્રશાસિત પ્રદેશો રાષ્ટ્રીય સરેરાશ કરતા વધુ સજા થવાના દરનો અહેવાલ પ્રાપ્ત થઈ રહ્યા છે.
નવા કેસમાંથી 77% કેસ 10 રાજ્યો અને કેન્દ્રશાસિત પ્રદેશના છે.
છેલ્લા 24 કલાકમાં દિલ્હીમાં 7,178 કેસ નોંધાતા તે મહારાષ્ટ્ર અને કેરળ કરતા આગળ નીકળી ગયું છે. કેરળમાં 7,002 નવા કેસ નોંધાયા છે. ગઈકાલે મહારાષ્ટ્રમાં 6,870 નવા કેસ નોંધાયા હતા.
છેલ્લા 24 કલાકમાં 577 લોકોના મૃત્યુ થયા છે.
જેમાંથી દસ રાજ્યો / કેન્દ્રશાસિત પ્રદેશોમાં લગભગ 83% જેટલા મૃત્યુ થયા છે. નવા નોંધાયેલા મૃત્યુઆંકમાંથી 27.9%થી વધુ મહારાષ્ટ્ર ના છે. દિલ્હી અને પશ્ચિમ બંગાળમાં અનુક્રમે 64 અને 55 નવા મૃત્યુ થયા છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 180.80 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 30,799 થયું
સક્રિય કેસનું ભારણ હાલમાં 0.07% છે
સાજા થવાનો દર હાલમાં 98.73% નોંધાયો
છેલ્લા 24 કલાકમાં 4,491 દર્દીઓ સાજા થયા, કુલ વધીને 4,24,54,546 દર્દીઓ સાજા થયા
છેલ્લા 24 કલાકમાં ભારતમાં 2,539 નવા કેસ નોંધાયા
દૈનિક પોઝિટિવીટી દર 0.35% પહોંચ્યો
સાપ્તાહિક પોઝિટિવીટી દર હાલમાં 0.42% છે
કુલ 78.12 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 7,17,330 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ સ્વચ્છ ભારત મિશનમાં મન કી બાતની ભૂમિકા પર એક લેખ શેર કર્યો
પ્રધાનમંત્રી શ્રી નરેન્દ્ર મોદીએ સ્વચ્છ ભારત મિશનને જન આંદોલન બનાવવામાં કેવી રીતે મદદ કરી તે અંગે સુલભ આંતરરાષ્ટ્રીય સામાજિક સેવા સંસ્થાના સ્થાપક ડૉ. બિંદેશ્વર પાઠકનો એક લેખ શેર કર્યો છે.
પ્રધાનમંત્રી કાર્યાલયે ટ્વીટ કર્યું;
“#MannKiBaat: स्वच्छ भारत अभियान का संकल्प वाहक”
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 207.03 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 15,21,429 ડોઝ આપવામાં આવ્યા
ભારતમાં સક્રિય કેસનું ભારણ 1,28,261 થયું
સક્રિય કેસનું ભારણ હાલમાં 0.29% છે
સાજા થવાનો દર હાલમાં 98.52% નોંધાયો
છેલ્લા 24 કલાકમાં 19,539 દર્દીઓ સાજા થયા, કુલ વધીને 4,35,35,610 દર્દીઓ સાજા થયા
છેલ્લા 24 કલાકમાં ભારતમાં 16,047 નવા કેસ નોંધાયા
દૈનિક પોઝિટિવીટી દર 4.94% પહોંચ્યો
સાપ્તાહિક પોઝિટિવીટી દર હાલમાં 4.90% છે
કુલ 87.88 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,25,081 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 119
પ્રધાનમંત્રીનું કાર્યાલય
પ્રધાનમંત્રીએ બુદ્ધ પૂર્ણિમા પર ભગવાન બુદ્ધના સિદ્ધાંતોને યાદ કર્યા
પ્રધાનમંત્રી શ્રી નરેન્દ્ર મોદીએ ભગવાન બુદ્ધના સિદ્ધાંતોને યાદ કર્યા છે અને બુદ્ધ પૂર્ણિમાના અવસર પર તેમને પૂર્ણ કરવાની તેમની પ્રતિબદ્ધતાનો પુનરોચ્ચાર કર્યો છે.
એક ટ્વીટમાં, પ્રધાનમંત્રીએ કહ્યું;
"બુદ્ધ પૂર્ણિમા પર આપણે ભગવાન બુદ્ધના સિદ્ધાંતોને યાદ કરીએ છીએ અને તેમને પરિપૂર્ણ કરવાની આપણી પ્રતિબદ્ધતાનો પુનરોચ્ચાર કરીએ છીએ. ભગવાન બુદ્ધના વિચારો આપણા વિશ્વને વધુ શાંતિપૂર્ણ, સુમેળભર્યા અને ટકાઉ બનાવી શકે છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ગ્લાસગોમાં COP26 સમિટમાં ‘ક્રિયા અને એકતા – નિર્ણાયક દાયકો’ પર યોજાયેલા કાર્યક્રમમાં પ્રધાનમંત્રીનું સંબોધન
મહાનુભાવો,
મારા મિત્ર બોરિસ, અનુકૂલનના મહત્વના મુદ્દા પર મને મારા મંતવ્યો રજૂ કરવાની તક આપવા બદલ આપનો આભાર!
વૈશ્વિક આબોહવાની ચર્ચામાં અનુકૂલનને તેટલું મહત્વ મળતું નથી જેટલું શમનને આપવામાં આવે છે. આ બાબત, આબોહવા પરિવર્તનથી વધુ પ્રભાવિત વિકાસશીલ દેશો માટે અન્યાય છે.
ભારત સહિત મોટાભાગના વિકાસશીલ દેશોમાં ખેડૂતો માટે આબોહવા એક મોટો પડકાર છે - પાકની રૂપરેખા બદલાઇ રહી છે, દુષ્કાળ વરસાદ અને પૂર અથવા વારંવાર આવતા વાવાઝોડાથી પાકનો નાશ થઇ રહ્યો છે. પીવાના પાણીના સ્રોતોથી માંડીને પરવડે તેવા આવાસ સુધી, આ બધાને આબોહવા પરિવર્તન સામે પ્રતિરોધક બનાવવાની જરૂર છે.
મહાનુભાવો,
આ સંદર્ભમાં મારા ત્રણ મંતવ્યો છે. સૌથી પહેલા તો, આપણે અનુકૂલનને આપણી વિકાસની નીતિઓ અને પરિયોજનાઓનો મુખ્ય હિસ્સો બનાવવું પડશે. 'નલ સે જલ'- સૌના માટે નળનું પાણી, 'સ્વચ્છ ભારત'- સ્વચ્છ ભારત માટેનું મિશન અને 'ઉજ્જવલા'- ભારતમાં સૌના માટે રાંધણનું સ્વચ્છ ઇંધણ જેવી યોજનાઓએ અમારા જરૂરિયાતમંદ નાગરિકોને માત્ર અનુકૂલન લાભો જ આપ્યા છે એવું નથી પણ તેમના જીવનની ગુણવત્તામાં પણ સુધારો કર્યો છે. બીજું, ઘણા પરંપરાગત સમુદાયો પ્રકૃતિ સાથે સુમેળમાં રહેવાનું પૂરતું જ્ઞાન ધરાવે છે.
આ પરંપરાગત પ્રથાઓને આપણી અનુકૂલન સંબંધિત નીતિઓમાં યોગ્ય મહત્વ આપવું જોઇએ. જ્ઞાનનો આ પ્રવાહ શાળા સ્તરેથી જ અભ્યાસક્રમમાં પણ સામેલ કરવો જોઇએ જેથી કરીને તે નવી પેઢી સુધી પહોંચે. સ્થાનિક પરિસ્થિતિઓને અનુરૂપ જીવનશૈલીની જાળવણી પણ અનુકૂલનનો મહત્વપૂર્ણ આધારસ્તંભ બની શકે છે. ત્રીજું કે, અનુકૂલનની પદ્ધતિઓ સ્થાનિક હોઇ શકે છે, પરંતુ પછાત દેશોને તેમના માટે વૈશ્વિક સમર્થન મળવું જોઇએ.
સ્થાનિક અનુકૂલન માટે વૈશ્વિક સમર્થનના વિચાર સાથે, ભારતે આપત્તિ પ્રતિરોધક ઇન્ફ્રાસ્ટ્રક્ચર CDRI માટે ગઠબંધનની પહેલ કરી હતી. હું તમામ દેશોને આ પહેલમાં જોડાવા માટે અનુરોધ કરું છું.
આપનો આભાર.
SD/GP
(Visitor Counter : 61
પ્રધાનમંત્રીનું કાર્યાલય
પ્રધાનમંત્રીએ રમતવીરો સાથે વાત કરી
પ્રધાનમંત્રીએ કોવિડ-19 સામે લડાઈ લડવા પાંચ મંત્રો ‘સંકલ્પ, સંયમ, સકરાત્મકતા, સન્માન અને સહયોગ’ આપ્યાં
રમતવીરોએ દેશની શાન વધારી છે, અત્યારે તેઓ દેશનો જુસ્સો વધારવા અને સકારાત્મકતાનો સંદેશ ફેલાવવા મહત્ત્વપૂર્ણ ભૂમિકા ભજવી રહ્યાં છેઃ પ્રધાનમંત્રી
પ્રધાનમંત્રીના નેતૃત્વની પ્રશંસા કરીને રમતવીરોએ સકારાત્મકતા અને સોશિયલ ડિસ્ટન્સિંગના પ્રસારની પ્રતિબદ્ધતા વ્યક્ત કરી
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ દ્વારા પ્રસિદ્ધ રમતવીરો સાથે વાત કરી હતી.
પ્રધાનમંત્રીએ જણાવ્યું હતું કે, કોવિડ-19 સંપૂર્ણ માનવજાત માટે અભિશાપરૂપ છે અને આ સ્થિતિની ગંભીરતાનો તાગ એ હકીકત પરથી મળી શકશે કે બીજા વિશ્વયુદ્ધ પછી ઓલિમ્પિક રમતોત્સવ મુલતવી રાખવામાં આવ્યો છે. રોગચાળાને કારણે સર્જાયેલા પડકારોને પગલે વિમ્બ્લ્ડન જેવી અન્ય કેટલીક આંતરરાષ્ટ્રીય ટૂર્નામેન્ટ અને ઇન્ડિયન પ્રીમિયમ લીગ  જેવી સ્થાનિક ટૂર્નામેન્ટને પણ મુલતવી રાખવામાં આવી છે.
પ્રધાનમંત્રીએ રમતના મેદાન પર ઉત્કૃષ્ટ પ્રદર્શન કરીને દેશનું ગર્વ વધારવા બદલ રમતવીરોની પ્રશંસા કરી હતી. અત્યારે તેઓ દેશનો નૈતિક જુસ્સો વધારવામાં તેમજ સોશિયલ ડિસ્ટન્સિંગનો સંદેશ પ્રસારાવવા અતિ મહત્ત્વપૂર્ણ ભૂમિકા ભજવે છે તેમજ લોકોને લોકડાઉન દરમિયાન સૂચનોનું પાલન કરવા પ્રેરિત કરે છે. તેમણે ભારપૂર્વક જણાવ્યું હતું કે, રમતોમાં ક્ષમતા વધારવા માટે તાલીમમાંથી પડકારો ઝીલવા, સ્વશિસ્ત જાળવવા, સકારાત્મક અભિગમ રાખવા અને આત્મવિશ્વાસ કેળવવા જેવા મહત્ત્વપૂર્ણ પાસાં શીખવા મળે છે, જે વાયરસના પ્રસારને અટકાવવા માટે આવશ્યક છે.
પ્રધાનમંત્રીએ તેમને લોકોને તેમના સંદેશના પાંચ મુદ્દા જણાવવા કહ્યું હતું: રોગચાળા સામે લડવા ‘સંકલ્પ’, સોશિયલ ડિસ્ટન્સિંગ જાળવવા ‘સંયમ’, પોઝિટિવિટી જાળવવા ‘સકારાત્મકતા’, આ લડામાં મોખરે રહીને લડતા તબીબો, પોલીસો વગેરે પ્રત્યે ‘સન્માન’ અને પીએમ-કેર્સ ફંડમાં રાષ્ટ્રીય સ્તરે વ્યક્તિગત સ્તરે પ્રદાન કરવા ‘સહયોગ’. તેમણે રમતવીરોને શારીરિક અને માનસિક એમ બંને પ્રકારની ફિટનેસનું મહત્ત્વ સમજાવ્યું હતું તેમજ આયુષ મંત્રાલય દ્વારા જાહેર કરેલી માર્ગદર્શિકાને લોકપ્રિય બનાવવા પણ કહ્યું હતું.
રમતવીરોએ આ પડકારજનક સમયમાં પ્રધાનમંત્રીની લીડરશિપની પ્રશંસા કરી હતી. તેમણે પ્રધાનમંત્રીનો એ સુનિશ્ચિત કરવા માટે પણ આભાર માન્યો હતો કે, મોખરે રહીને આ લડાઈમાં કામ કરતાં હેલ્થકેર વર્કર્સ અને પોલીસ કર્મચારીઓને સન્માન મળે, જેઓ તેમની નિઃસ્વાર્થ સેવાઓ આપી રહ્યાં છે. તેમણે શિસ્ત, માનસિક ક્ષમતાના મહત્ત્વ, ફિટનેસ જાળવવા માટેની વ્યવસ્થા અને રોગપ્રતિકારક ક્ષમતા વધારવા માટે પગલાં લેવા વિશે પણ વાત કરી હતી.
પ્રધાનમંત્રીએ ઉલ્લેખ કર્યો હતો કે, ભારત આ રોગચાળા સામેની લડાઈમાં વિજેતા થાય એ જરૂરી છે અને આ લડાઈમાં રમતવીરોની સક્રિય ભાગીદારીમાં વિશ્વાસ વ્યક્ત કર્યો હતો.
આ ચર્ચામાં 40થી વધારે ટોચના રમતવીરો સામેલ થયા હતા, જેમાં ભારતરત્ન સચિન તેંડુલકર, બીસીસીઆઈના પ્રમુખ સૌરવ ગાંગુલી, મહિલા હોકી ટીમનાં કેપ્ટન રાની રામપાલ, બેડમિન્ટના પ્રસિદ્ધ ખેલાડી પી. વી. સિંધુ, કબડ્ડીના ખેલાડી અને હિમાચલ પ્રદેશની પોલીસમાં ડીએસપી શ્રી અજય ઠાકુર, દોડવીર હિમા દાસ, પેરાએથ્લેટ હાઈ જમ્પર શ્રી શરદ કુમાર, ટેનિસના ટોચના ખેલાડીઓ શ્રીમતી અંકિતા રૈના, ભૂતપૂર્વ ઉત્કૃષ્ટ ક્રિકેટર યુવરાજ સિંહ અને પુરુષ ક્રિકેટ ટીમના કેપ્ટન વિરાટ કોહલી વીડિયો કોન્ફરન્સ દ્વારા સહભાગી થયા હતા. આ ચર્ચા દરમિયાન કેન્દ્રીય યુવા બાબતોના મંત્રી અને અન્ય વરિષ્ઠ અધિકારીઓ સામેલ થયા હતા.
GP/RP
(
પ્રધાનમંત્રીનું કાર્યાલય
પીએમએ મન કી બાત પર જાપાની દૂતાવાસના સંદેશનો જવાબ આપ્યો
ભારતમાં જાપાની દૂતાવાસે મન કી બાતના 100મા એપિસોડ વિશે ટ્વીટ કર્યું છે. આ પ્રસંગે શુભેચ્છા પાઠવતા, દૂતાવાસે સ્વર્ગસ્થ જાપાનના પ્રધાનમંત્રી શિન્ઝો આબેના પુસ્તક ‘મન કી બાતઃ રેડિયો પર સામાજિક ક્રાંતિ’ની પ્રસ્તાવનામાં આપેલા સંદેશને યાદ કર્યો.
એમ્બેસીએ મન કી બાતના 89મા એપિસોડને પણ યાદ કર્યો, જ્યાં પીએમ મોદીએ એશિયન દેશોમાં મહાભારત અને રામાયણનું મંચન કરી રહેલા જાપાની કલાકારોને ટાંકીને ભારત-જાપાન સાંસ્કૃતિક સંબંધોની પ્રશંસા કરી હતી.
ટ્વીટ થ્રેડનો જવાબ આપતા, પ્રધાનમંત્રીએ ટ્વીટ કર્યું:
"માયાળુ શબ્દો માટે અને મારા મિત્ર સ્વર્ગસ્થ શ્રી શિન્ઝો આબેને યાદ કરવા બદલ તમારો આભાર."
YP/GP/JD
(
કોલસા મંત્રાલય
કોલસા મંત્રાલય અંતર્ગત નવરત્ન પબ્લિક એન્ટરપ્રાઈઝ,NLC ઇન્ડિયા લિમિટેડે, સૌપ્રથમ વખત કોલસાનું ઉત્પાદન શરુ કર્યું
કોલસા મંત્રાલય અંતર્ગત નવરત્ન પબ્લિક એન્ટરપ્રાઈઝ NLC ઇન્ડિયા લિમિટેડ, દ્વારા સૌપ્રથમ વખત કોલસાનું ઉત્પાદન શરુ કરવામાં આવ્યું છે. ઓડીશા રાજ્યમાં તલાબીરા II અને III ખાણો કે જેમને 2016માં વાર્ષિક 20 મિલિયન ટનની ક્ષમતા સાથે NLCILને ફાળવવામાં આવી હતી તેમાંથી ઉત્પન્ન કરેલ કોલસાનો ઉપયોગ તેની વર્તમાન અને ભવિષ્યના કોલસા સંચાલિત પાવર પ્લાન્ટ્સની જરૂરિયાતોને પહોંચી વળવા માટે કરવામાં આવશે.
વિકાસ ઉપર ટીપ્પણી કરતા NLC ઇન્ડિયા લિમિટેડના ચેરમેન કમ મેનેજીંગ ડાયરેક્ટર શ્રી રમેશ કુમારે જણાવ્યું હતું કે, “કોવિડ-19 લોકડાઉનની પરિસ્થિતિના સંકટના સમય દરમિયાન આ પ્રોજેક્ટ ઉપર સફળતા પ્રાપ્ત કરીને અમારી ટીમે માત્ર કંપનીને તેના વિકાસ પથ ઉપર જ સહાયતા નથી કરી પરંતુ દેશની ઉર્જા સુરક્ષામાં પણ યોગદાન આપ્યું છે, ખાસ કરીને એવા સમયમાં જ્યારે કોલસાની આયાતને રોકવી એ સૌથી પ્રથમ પ્રાથમિકતા છે.”
આ કોલસાના બ્લોક MDO મોડલના માધ્યમથી તૈયાર કરવામાં આવ્યા છે કે જે NLCની ટીમ દ્વારા નવીનતા દ્વારા બનાવવામાં અને સફળતાપૂર્વક અમલી કરવામાં આવ્યા છે અને તેની માટે આખા દેશમાંથી પ્રશંસા પ્રાપ્ત કરવામાં આવી છે. આ ખાણ 1.09નો નીચો સ્ટ્રીપીંગ રેશિયો ધરાવે છે અને તેનો કોલસો G 12 ગ્રેડનો છે કે જે કંપનીને આગામી સમયમાં સ્પર્ધાત્મક શક્તિનું નિર્માણ કરવામાં સક્ષમ બનાવશે. કોલસાનું ઉત્પાદન 26 એપ્રિલ 2020ના રોજથી શરુ કરવામાં આવ્યું હતું.
તાજેતરના ભૂતકાળમાં એનર્જી મેજર, NLC ઇન્ડિયા લિમિટેડ દ્વારા સફળતાપૂર્વક તેના લિગ્નાઇટ આધારિત પાવર પ્લાન્ટના  બે એકમો પૈકી એકને સફળતાપૂર્વક કમીશન કર્યું છે કે જે દેશમાં આ પ્રકારનું સૌપ્રથમ એકમ છે. 2019-2020 દરમિયાન NLCIL દ્વારા સફળતાપૂર્વક 1404 MWની પુનઃપ્રાપ્ય ઉર્જા નિર્માણની ક્ષમતાને પ્રાપ્ત કરવામાં આવી હતી કે જેમાં 1353 MW સૂર્ય ઉર્જા અને 51 MW પવન ઉર્જાનો સમાવેશ થાય છે.
GP/DS
(Visitor Counter : 164
પ્રધાનમંત્રીનું કાર્યાલય
નાગાલેન્ડની સમૃદ્ધ કાર્બનિક પેદાશો ખરેખર આનંદની વાત છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ જણાવ્યું હતું કે નાગાલેન્ડની સમૃદ્ધ જૈવિક પેદાશો પ્રકૃતિ અને સંસ્કૃતિ વચ્ચેના સુમેળનો પુરાવો છે.
રાજ્યસભા સાંસદ શ્રીમતી એસ. ફાંગનોન કોન્યાકના ટ્વીટનો જવાબ આપતાં, પ્રધાનમંત્રીએ ટ્વિટ કર્યું;
“નાગાલેન્ડની સમૃદ્ધ કાર્બનિક પેદાશો ખરેખર આનંદની વાત છે. તે પ્રકૃતિ અને સંસ્કૃતિ વચ્ચેના સુમેળનો પણ પુરાવો છે.”
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 194.59 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 32,498 થયું
- સક્રિય કેસનું ભારણ હાલમાં 0.08% છે
- સાજા થવાનો દર હાલમાં 98.71% નોંધાયો
- છેલ્લા 24 કલાકમાં 3,591 દર્દીઓ સાજા થયા, કુલ વધીને 4,26,40,301 દર્દીઓ સાજા થયા
- છેલ્લા 24 કલાકમાં ભારતમાં 7,240 નવા કેસ નોંધાયા
- દૈનિક પોઝિટિવીટી દર 2.13% પહોંચ્યો
- સાપ્તાહિક પોઝિટિવીટી દર હાલમાં 1.31% છે
- કુલ 85.38 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,40,615 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ ઈસરોની ટીમને તેમના 100માં ઉપગ્રહના સફળ પ્રક્ષેપણ માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ઈસરોની ટીમને તેમના 100માં ઉપગ્રહના સફળ પ્રક્ષેપણ માટે અભિનંદન પાઠવ્યા હતા.
પ્રધાનમંત્રીએ કહ્યું કે, “ઈસરો અને તેના વૈજ્ઞાનિકોને પીએસએલવીના સફળ પ્રક્ષેપણ માટે અભિનંદન. નવા વર્ષની અવકાશ તકનીકીની આ સફળતાથી દેશમાં ઝડપી વિકાસનો લાભ આપણા નાગરિકો, ખેડૂતો અને માછીમારોને મળશે.
ઈસરો દ્વારા 100માં ઉપગ્રહનું પ્રક્ષેપણ તેની ભવ્ય સિદ્ધિઓ અને ભારતના સ્પેસ પ્રોગ્રામનું ઉજ્જવળ ભવિષ્ય દર્શાવે છે.
ભારતની સફળતાનો લાભ આપણા ભાગીદારો માટે પણ ઉપલબ્ધ છે. આજે પ્રક્ષેપણ કરાયેલા 31 ઉપગ્રહો પૈકી 28 અન્ય 6 દેશોના હતા.
J.Khunt/GP/RP
(Visitor Counter : 164
પ્રધાનમંત્રીનું કાર્યાલય
પ્રધાનમંત્રીએ ગુરુદ્વારા બેર સાહિબમાં માથું ટેકવ્યું
પ્રધાનમંત્રી નરેન્દ્ર મોદીએ આજે સુલ્તાનપુર લોધીમાં ગુરુદ્વારા બેર સાહિબમાં માથું ટેકવ્યું હતું. પ્રધાનમંત્રીની સાથે કેન્દ્રીય ખાદ્ય પ્રસંસ્કરણ ઉદ્યોગ મંત્રી શ્રીમતી હરસિમરત કૌર બાદલ, પંજાબનાં રાજ્યપાલ વી. પી. સિંહ બદનોર અને પંજાબનાં મુખ્યમંત્રી કેપ્ટન અમરિન્દર સિંહ ઉપસ્થિત હતા.
ગુરુદ્વારાનાં મુખ્ય સંકુલમાં પ્રધાનમંત્રીએ પ્રાર્થના કરી હતી અને પૂજારીએ આપેલી ચાદર ચઢાવી હતી. પછી પ્રધાનમંત્રી મોદીએ સંકુલની મુલાકાત લીધી હતી અને તેમણે 14 વર્ષથી વધારે સમય શ્રી ગુરુ નાનક દેવજીએ જે બેરનાં વૃક્ષ નીચે ધ્યાન ધર્યું હતું એનાં દર્શન કર્યા હતા.
આ મુલાકાત પછી પ્રધાનમંત્રી ડેરા બાબા નાનક રવાના થયા હતાં, જ્યાં તેઓ પેસેન્જર ટર્મિનલ ભવનનું ઉદઘાટન કરશે અને કરતારપુરનાં શ્રદ્ધાળુઓનાં પ્રથમ જૂથને રવાના કરશે.
RP
(Visitor Counter : 79